Source: https://tv.nrsr.sk/archiv/schodza/6/23?page=6
Timestamp: 2020-01-28 03:37:10+00:00
Document Index: 6731478

Matched Legal Cases: ['§ 72', '§ 70', '§ 71', '§ 72', '§ 70', '§ 71']

3.9.2013 o 16:17 hod.
Vážená pani predsedajúca, pán minister, kolegovia, kolegyne, možno trochu zvláštne z opozičných lavíc, ale ja by som chcel hneď na úvod povedať, že za tento návrh zákona hlasovať budem. A budem hlasovať preto, lebo si myslím, že takéto niečo tu malo byť už vtedy, kedy sme zaviedli dépeháčku. Práve vtedy, kedy sme zmenili daň z obratu za daň z pridanej hodnoty.
Ja by som možno išiel ešte trošku ďalej a bol by som najradšej, aby možno každá jedna vystavená faktúra alebo daňový doklad, ktorý zahŕňa DPH, tak aby mal možno nejaké unikátne číslo, ktoré pridelí centrálne nejaký register faktúr, ale de facto toto je niečo, kebyže porovnám, že to, čo som povedal teraz pred chvíľkou, že by to bol online systém, ktorý by faktúre prideľoval unikátne daňové nejaké číslo a rovno by faktúra bola niekde zaevidovaná a Štátna pokladnica priebežne by pekne videla, že čo, aká dépeháčka vlastne ju čaká a čo do nej príde. Tak toto je vlastne, to by bol online. A toto, čo vlastne v tomto návrhu zákona je napísané, je v podstate ofline systém, kde to nebude o tom, že každý jeden deň alebo každú jednu sekundu, kedy sa tá faktúra vystaví, tak sa zapíše niekam, ale v podstate sa nazbiera raz do mesiaca, tie údaje prídu a zapíšeme ich niekam, kde ich navzájom vieme spárovať.
Jasné, bolo by pekné, opozičné, populistické teraz povedať a nadávať možno ministrovi alebo vláde, alebo komukoľvek, že to bude záťaž na podnikateľov. Ale ja si myslím, že čestný podnikatelia si viac nemôžu dovoliť to, aby sme neklepli po prstoch tým nečestným. A toto je práve cesta, kedy, áno, samozrejme, aj tým, že zaťažíme tých poctivých podnikateľov, ktorí doteraz štát neokradli ani o jedno jediné euro, ani o jeden jediný cent, tak zaťažíme ich niečím, nejakým tým úkonom navyše. Ale je to možno na začiatku naozaj tá, skorej to bude teda nejaký teda symbolický poplatok softvérovej firme, ktorá to účtovníctvo robí.
Ale podstata je, že cez to, že zaťažíme aj teda tých čestných, okej, tak nakoniec tým čestným ušetríme peniaze. Lebo ak tento systém bude účinný, a ja som presvedčený, že účinný bude, lebo jednoducho už nikto viac si nebude môcť zaúčtovať falošnú faktúru, ktorú mu vystaví kamarát niekde na kolene a uplatní si dépeháčku. Ak tento systém fungovať bude a na základe toho sa podarí do štátnej pokladne vybrať o 50 mil., 10 mil., to je jedno, aj o jedno jediné euro navyše, tak o tieto peniaze nebude musieť SMER alebo vláda zvyšovať iné dane, iné odvody, cez ktoré by vlastne od tých poctivých podnikateľov, lebo zase dane a odvody platia iba poctiví, cez ktoré by vlastne vybrala peniaze na to, aby sme sa skladali tým hajzlom, ktorí dane neplatia.
Tým pádom plne tento návrh podporujem a je to v prvom čítaní.
To, čo hovoril Jožo Mihál, že môže nastať situácia, dobre, že teoreticky sa môže daňový kontrolór potom nejakým úchylným spôsobom zapodievať tými drobnosťami, tak to si myslím, že je naozaj technikália, ktorá už môže byť v tom nejakom vykonávacom predpise, alebo teda to už si myslím, že nemali by sme byť takto paranoidní a rozmýšľať nad ľuďmi, že teda všetci teda daňoví kontrolóri na daňových úradoch sú dementní a budú kontrolovať dvoj-, troj-, štvoreurové nejaké rozdiely. Spoľahnime sa na to, že sú to ľudia, ktorým takisto záleží na tom, aby žili v štáte, kde sa dane jednoducho platia a kde konečne nebudeme robiť na podvodníkov.
Ešte raz hovorím, konečne, že takýto návrh tu prišiel, a aj keď neštandardne z opozičných lavíc, aj keď nepopulisticky, hovorím, podporujem tento návrh všetkými desiatimi a spolieham sa na to, že v druhom čítaní prípadné nejaké zádrhely, ktoré tam sú, minister bude ochotný upraviť.
Ja by som možno išiel ešte trošku ďalej a bol by som najradšej, aby možno...
Tak ja si dovolím pripomenúť pána podnikateľa Varechu, či Varehu, Varehu. Ja sa pýtam, ako tento človek mohol desiatky miliónov našmeliť vlastne na nadmerných odpočtoch? Čo robili tí ľudia na tých, na, kde to je on, z Michaloviec alebo z Trebišova, alebo odkiaľ, čo robili na tých daňových úradoch? Jednoducho, jednoducho aj bez akéhokoľvek kontrolného výkazu, keď nejaký podnikateľ má päťdesiat firiem a keď robí medzi nimi takéto podivuhodné...
Tak ja si dovolím pripomenúť pána podnikateľa Varechu, či Varehu, Varehu. Ja sa pýtam, ako tento človek mohol desiatky miliónov našmeliť vlastne na nadmerných odpočtoch? Čo robili tí ľudia na tých, na, kde to je on, z Michaloviec alebo z Trebišova, alebo odkiaľ, čo robili na tých daňových úradoch? Jednoducho, jednoducho aj bez akéhokoľvek kontrolného výkazu, keď nejaký podnikateľ má päťdesiat firiem a keď robí medzi nimi takéto podivuhodné obchody, čo to tam on, on tam nejakých chrobákov predával alebo také voľačo. Alebo predávajú úžasné softvéry, hej. Na tej disketke je drahocenný softvér v hodnote stoviek miliónov eur. Veď to, to je, to sú veci, ktoré priemerne zdatný daňový úradník, takto chytím, pozriem, že čo mi to tu prišlo, čo mi to tu podávali tie subjekty, ktoré mám na starosti, teda nemusím to ani pozerať, pretože mám na to softvér na Daňovom riaditeľstve, predpokladám, aspoň v tom inteligentný, že mi ukáže, naznačí, toto sú indikátory, že toto bude nejaký podvodník. A hneď tam bežím, hneď pozerám, že akých chrobáčikov to predáva, aký softvér to predáva, že to má takú úžasnú hodnotu a že má také nadmerné odpočty. Na to nepotrebujem buzerovať všetkých podnikateľov nejakým kontrolným výkazom!
3.9.2013 o 16:23 hod.
Na kolegu Mihála iba, že, áno, jedna cesta je teda sa spoľahnúť pri pár tisíc ľuďoch, že nám to odkontrolujú a nejakým spôsobom im bude záležať na tom, aby teda každý platil dane, aké má. Ale sám vieš a práve príklady, ktoré si povedal, alebo teda príklad toho Varehu, že jednoducho tí ľudia zlyhávajú. A keď ľudia zlyhávajú, tak urobme systém, urobme systémovú zmenu, ktorú už na základe toho, už ten softvér to práveže vyhodnotí a tomu...
Na kolegu Mihála iba, že, áno, jedna cesta je teda sa spoľahnúť pri pár tisíc ľuďoch, že nám to odkontrolujú a nejakým spôsobom im bude záležať na tom, aby teda každý platil dane, aké má. Ale sám vieš a práve príklady, ktoré si povedal, alebo teda príklad toho Varehu, že jednoducho tí ľudia zlyhávajú. A keď ľudia zlyhávajú, tak urobme systém, urobme systémovú zmenu, ktorú už na základe toho, už ten softvér to práveže vyhodnotí a tomu konkrétnemu človeku, ktorý mal toho Varehu na starosti, už mu to tam bude blikať a bude vedieť, že tuto je prúser s Varehom a už to nemôže ignorovať, lebo v momente by prišiel o svoju prácu. Vie si to jeho nadriadený skontrolovať.
Čiže keď vieme, že práve tí zlyhávajúci ľudia, a to sú Salmanovci, či jak sa volajú, ako vždycky tam je konkrétny človek, ktorý je, korupčne sa správa, podľahne tomu pokušeniu, tak keď takíto ľudia tam sú, tak nadstavme systém, ktorý aspoň v tých vnútroštátnych operáciách pri dépeháčke bude skoro nepriestrelný a bude dosť jednoznačný.
Ale tým si uľahčíme prácu, aj tým daňovým kontrolórom. Podľa mňa aj oni nechcú stále sa hrabať v dokladoch a potom si vyžadovať krížové kontroly, či jak sa to volá, daňové dožiadania. A prídu si, tam si vypichnú tri faktúry a potom píšu na ďalšie daňové úrady, skontrolujte mi, či on si vystavil takúto faktúru, že či to ja mám tuto správne. Však my zaťažujeme drasticky kontrolórov s rutinnou hlúpou prácou. A tuto jedným výkazom, áno, ešte raz hovorím, aj keď zaťaží ten výkaz tých poctivých, tak rozviažeme ruky daňovým kontrolórom, nech naozaj idú po tých problémoch a nie po rutinnej hlúpej práci vyžadovať si krížové nejaké dožiadania z druhého daňového úradu.
V dnešnej dobe, keď všetko je elektronické, tak my tu naozaj sa tu hráme pomaly na nejakú predpotopnú poštu a holubov si budeme poštových posielať a dožadovať sa a zisťovať.
Je to dobrý, správny krok. Ja ho podporujem, nemôžem si pomôcť.
3.9.2013 o 16:24 hod.
Uvádzajúci uvádza bod 16:26
Ďakujem za možnosť zareagovať. Ja som už v úvode povedal, že toto opatrenie je kľúčové možno z optiky pohľadu toho, čo sme v oblasti boja s daňovými únikmi urobili za posledný rok, čiže všetky ďalšie opatrenia sú možno v rovine plastickej chirurgie v oblasti v porovnaní s tým, čo má priniesť tento kontrolný výkaz.
Ja ďakujem za legitímnu a v podstate aj kultivovanú debatu z oboch strán. Ide o príliš veľa. Jedno, čo si snáď vyhradím, je...
Ja ďakujem za legitímnu a v podstate aj kultivovanú debatu z oboch strán. Ide o príliš veľa. Jedno, čo si snáď vyhradím, je reakcia pána Zsolta Simona, alebo ak vychádzame z premisy, že nikto nerozumie všetkému, ani ja nerozumiem agrotechnickým termínom, ani dojivosti, tak si dovolím pochybovať, že poľnohospodársky expert a dlhoročný minister poľnohospodárstva sa tak dobre rozumie problematike DPH. Ale chcem ho upozorniť, aj keď tu už dneska, teraz nesedí, že veľmi dobre monitorujeme podvodné obchody medzi Slovenskou republikou a Maďarskou republikou v oblasti poľnohospodárskych produktov a že je dosť podozrivé, ak, teraz si budem vymýšľať čísla, ak 40-tisíc prasníc sa vyvezie do Maďarska a 40-tisíc prasníc sa dovezie z Maďarska. A možnože niekto z poľnohospodárskej loby z týchto oblastí Slovenska, hej, začína byť nervózny a má právo byť nervóznym, pretože v návrhu zákona je okrem iného naozaj zavedenie tzv. rivers chartu, to znamená takej tej dane z obratu na obilniny, olejniny a na to všetko, čo nám smernica Komisie dovoľuje. A je tu snaha naozaj reagovať na primitívne, ale veľmi účinné daňové úniky s nadmernými odpočtami.
Bolo tu veľa povedaného, ale my sa naozaj môžme všetci spolu pochváliť s jedným výsledkom. Od februára tohto roku zásadným spôsobom klesli nadmerné odpočty. Od februára tohto roku. Pozrite si, je to veľmi jednoduché, pozrite si cashové údaje alebo hotovostné údaje finančnej správy v oblasti dane z pridanej hodnoty. Naozaj, vo februári tohto roku nastal prielom, odvtedy, vďakabohu, k nárastu nadmerných odpočtov nedošlo a celkový výber dane z pridanej hodnoty napriek tomu, že nám v tomto roku poklesol hrubý domáci produkt, t. j. rast hrubého domáceho produktu, viete, že bojujeme s ochladením ekonomiky, napriek tomu máme plnenie dane z pridanej hodnoty blízke sto percentám.
Je to sedliacka úvaha, ktorú teraz vyslovím, ale myslím si, že jedným zo zásadných dôvodov, prečo sa tak deje, je práve zmenšenie daňových únikov tých najprimitívnejších, v oblasti nadmerných odpočtov. A možno len preto, že s tým niekto prestal. Na chvíľu prestal, lebo pochopil, že sa niečo deje.
Ak sa pán Mihál čudoval, prečo, ako je to možné, tých pätnásť, šestnásť rokov, odkedy tu DPH funguje, kam sme sa to dostali? Naozaj, od roku 2004 klesla efektívna sadzba o 12 %, efektívna daňová sadzba. To je skutočne to, čo vyberáme. Tá kultúra v oblasti DPH sa dostala na úroveň kanálu a nie je jednoduché s tým bojovať a samozrejme, že za tým je ľudský faktor. Samozrejme, že je za tým ľudský faktor, ale musíme si uvedomiť jednu vec, a my sme s tým začali, my sme prestali politicky nominovať ľudí do finančnej správy. Sme prvá exekutíva v tejto krajine, a priznajme si to, ja som v podstate v druhej exekutíve, aj v tej, v ktorej som bol predtým, boli politické nominácie do daňovej správy. Aj v tej vašej, v ktorej ste sedeli, pán Mihál, ako minister, boli politické nominácie do vtedajšej daňovej a colnej správy. My sme s tým od apríla minulého roku zásadným spôsobom prestali. To znamená, prioritou sú profesné schopnosti a prioritou, samozrejme, sú aj bezpečnostné previerky, aj schopnosti tých ľudí preťať väzby, regionálne väzby. Je to o výbere kontrol, je to o tom, že sa sťahuje a rozhoduje sa o kontrolách na úplne inom mieste, ako sú vzťahy bratrancov a sesterníc a vzťahy regiónov, kde niekto od niekoho závisí, ale je to proste dlhá cesta. Je to dlhá cesta, pretože je to 9-tisíc zamestnancov. A ja súhlasím aj s tým, že keby bolo všetkých 9-tisíc zamestnancov finančnej správy, že by to boli anjeli, tak tie daňové úniky sú oveľa, oveľa nižšie. Lenže aj priemerná mzda vo finančnej správe sa pohybuje niekde medzi 600-700 eurami, priemerná, vrátane manažmentu, ktorý je oveľa, oveľa vyššie, a to je otázka aj motivácie. Šéfovali ste de facto ako minister Sociálnej poisťovne, je to veľmi, veľmi podobné teleso, ale je to ešte zložitejšie, ešte oveľa zložitejšie.
Čiže tá cesta je dlhá, kľúčová je kultivácia prostredia v samotnej finančnej správe. Viete, a teraz nechcem z toho vytĺkať politický kapitál, to, čo sa stalo minulý rok, vážnym spôsobom ohrozilo proste morálku finančnej správy ako takej. Okrem toho finančná správa prechádza obrovskými vnútornými zmenami. Zlúčila sa daňová a colná správa, zlúčili sme civilov s ozbrojencami, zlúčili sme ľudí s rôznymi platovými úrovňami, s rôznymi sociálnymi výdobytkami. Proste tam to vrelo a do istej miery stále to vrie. Je to proste zložitá organizácia, ktorú treba viesť, ktorú treba ďalej kultivovať, ktorú treba zásadným spôsobom kontrolovať.
Budete asi prekvapení, ale odbor vnútornej kontroly, inšpekcie v podstate na finančnej správe neexistoval do apríla minulého roku. Dnes má skoro 60 vnútorných policajtov. A my tých ľudí, ja to hovorím, sa snažíme "popravovať na námestí" aj v spolupráci s políciou a po novom aj v spolupráci s prokuratúrou.
Ale to nie je len otázka vnútorného nepriateľa. Nemôžete žiť s pocitom každý deň z príchodu do práce, že máte stále vnútorného nepriateľa za sebou. Tých ľudí musíte aj presvedčiť, pretože to má zmysel. Musíte im dať úctu a oni vám musia doniesť výsledky. A ja tvrdím, že Finančná správa Slovenskej republiky donáša, prináša štátnemu rozpočtu už v tomto, v týchto podmienkach úspechy vo forme lepšieho výberu daní.
A potom aj tie možné vaše obavy ohľadom zneužívania, ohľadom nejakého šikanovania, áno, to vždy je možné, je to o ľudskom faktore a je to o tom, na to poukazovať, a je to o tom, získať si čo najlepších ľudí. A som presvedčený, že mať informácie, mať objektívne informácie, v ktorých nikto nebude môcť subjektívne vyberať, že tam kontrolu pošlete a tam ju nepošlete, a tento systém ju navrhuje. Systém kontrolného výkazu, samozrejme, sám osebe nestačí. Je, bude prepojený s informačným systémom, ktorý dnes používa finančná polícia takzvaná, systém, ktorý bol dovezený ešte za vašej vlády z Veľkej Británie, a je to systém, ktorý spolu s ďalšími, prepojeným registrom, môže prinášať až strach. Pretože každý vklad, každá hotovostná operácia, každá preregistrácia, každá zmena domicilu, každá zmena v obchodnom registri môže vyvolávať podľa presne a jasne stanoveného modelu rizikového správania podnet na daňovú kontrolu. Tak to má byť. Takto sa to má objektivizovať. Nemá to byť o tom, že má nejaký okresný náčelník hovoriť: "A tomu, toho zničíte a tomu necháte nekonečný priestor." Tomu, proste toto sa musí zmeniť. A s tým bolo treba raz začať. Začali sme po veľkej blamáži minulého roku. Možno aj tá blamáž mala z niečoho, pre niečo význam, že keď niečo povstane z popola, tak je to lepšie.
Dajte nám, dajte nám šancu. Ja som nepočul od vás iné návrhy, ako by sme to mali riešiť. Toto proste je technické riešenie, ktoré nebude ani lacné, hej, a bude proste so sebou prinášať ešte mnoho rizík a mnoho, kopu proste rečí ohľadom obstarávania a podobných vecí. Ja to si všetko uvedomujem. Nebude to jednoduché. Nebude to jednoduché spustiť, nebude to jednoduché prevádzkovať, ale dajte nám šancu, aby sme dosiahli výsledok, ktorý, voči ktorému nemôže byť nikto z vás. Lebo naozaj daň z pridanej hodnoty je kľúčovým zdrojom príjmov štátu, a či v čele nech sedíme my, alebo vy, je to jedno, je to proste v prospech tejto krajiny.
3.9.2013 o 16:26 hod.
Ďakujem veľmi pekne. Dovoľte mi popísať základné ciele návrhu tohto zákona.
Kľúčovým cieľom je naozaj zlepšiť podnikateľské prostredie, a to znižovaním administratívnej záťaže najmä pre registrované subjekty, ako máme snahu takisto zjednodušiť procesy registrácie nových daňových subjektov. Chceme zrušiť ustanovenia obmedzujúce formu predkladania žiadostí, napríklad žiadosť o registráciu daňového subjektu alebo aj spôsobu oznamovania...
Kľúčovým cieľom je naozaj zlepšiť podnikateľské prostredie, a to znižovaním administratívnej záťaže najmä pre registrované subjekty, ako máme snahu takisto zjednodušiť procesy registrácie nových daňových subjektov. Chceme zrušiť ustanovenia obmedzujúce formu predkladania žiadostí, napríklad žiadosť o registráciu daňového subjektu alebo aj spôsobu oznamovania zmien údajov uvedených pri registrácii.
V súvislosti so znížením administratívnej záťaže zvyšujeme limit, kedy daňové subjekty nebudú povinné podávať daňové priznania ani zaplatiť, zaplatiť daň.
A vnímame to tak, že tento návrh zákona má pozitívny vplyv na podnikateľské prostredie.
3.9.2013 o 16:37 hod.
Vážená pani predsedajúca, vážený pán minister, vážené poslankyne, vážení páni poslanci, dovoľte, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších...
Vážená pani predsedajúca, vážený pán minister, vážené poslankyne, vážení páni poslanci, dovoľte, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, je to tlač 615, ako spravodajca Výboru Národnej rady pre financie a rozpočet.
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutočňuje jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 23. schôdze Národnej rady Slovenskej republiky.
2. v súlade s rozhodnutím predsedu Národnej rady Slovenskej republiky č. 591 zo 16. júla 2013 a podľa § 71 zákona o rokovacom poriadku návrh zákona prerokovali výbory: Výbor Národnej rady pre financie a rozpočet, Ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky.
3.9.2013 o 16:38 hod.
Vážená pani predsedajúca, vážený pán minister, dovoľte mi predniesť aj môj postoj k tomu, čo som si tu mala aj možnosť doteraz vypočuť práve pri príležitosti prerokovávania tohto zákona.
Ja hneď v úvode by som asi mala povedať pre korektnosť vstupu do tejto diskusie, teda môjho príspevku, že nie som expertom na finančné právo, na daňový systém, ale ako som si mala možnosť priebežne vypočuť rozpravu a rôzne postoje k už odprezentovaným...
Ja hneď v úvode by som asi mala povedať pre korektnosť vstupu do tejto diskusie, teda môjho príspevku, že nie som expertom na finančné právo, na daňový systém, ale ako som si mala možnosť priebežne vypočuť rozpravu a rôzne postoje k už odprezentovaným zákonom, zastavila som sa práve pri tomto návrhu, pretože chcela by som vyjadriť svoj postoj, kde zachytávam určitú asymetriu.
Na jednej strane tu vidím v plejáde predložených daňových zákonov tendenciu a trend sprísňovať a sprecizovávať, zvyšovať transparentnosť pri určovaní, alebo teda pri uhrádzaní daní, pri plnení daňových si, daňových povinností vo väčšine prípadov práve voči malým a stredným podnikateľským subjektom. Avšak na druhej strane tu vnímam určitú asymetriu práve pri zjednodušení a znížení administratívnej záťaže práve voči subjektom, ktoré sa dotýkajú poskytovania služieb v oblasti elektriny, uhlia, zemného plynu.
Ja toto naozaj vnímam bez ohľadu na to, aby som moc vstupovala do hĺbky prednesených zákonov, a bez ohľadu na to, že nemám podrobné informácie o tom, ako dopadá a ako dopadne, dopadnú tieto predkladané novely na jednotlivé subjekty, ja v tomto naozaj vidím asymetriu, vidím určitú nerovnováhu.
Preto by som bola veľmi rada, aby ste mi vysvetlili, koho sa dotkne a akým spôsobom sa dotkne táto predkladaná novela zákona o spotrebnej dani z elektriny, uhlia a zemného plynu práve súvzťažných daňových subjektov a či v tom nevidíte určitú nerovnováhu. Lebo na jednej strane malých, stredných, malé, stredné podnikateľské subjekty, ktoré už teraz čelia značnej administratívnej a možno až byrokratickej záťaži, ma upozorňujú na to, že tie novely zákonov sa stále sprísňujú, komplikujú im správu účtovníctva. A na druhej strane tu vidím snahu o zvýšenie, teda zníženie administratívnej záťaže a zvýšenie limitu, kedy daňové subjekty dokonca nebudú povinné podať daňové priznanie, ani zaplatiť daň. Ide o daňové subjekty, ktoré práve poskytujú služby v oblasti energetiky.
K tomu si dovolím ešte predniesť jednu takú vec, ktorú, ktorá vo mne rezonuje počas celého rokovania o predložených zákonoch, a síce ja sa zastávam toho, aby sa naozaj systém sprísňovania kontroly platenia daní, dodržiavania daňovej povinnosti zlepšoval, aby sa zefektívňoval, ale myslím si, že žiadať to od radových občanov alebo malých a stredných subjektov, to bude korektné v tej atmosfére, keď nebudem zažívať vlastnú skúsenosť, že ak sa dopytujem rovnakého sprístupnenia informácií o tom, akým spôsobom sa riadi ekonomika a finančná sféra, daňová sféra práve v energetických subjektoch, o ktorých tu bola reč, a bolo to aj a rezonovalo to aj či už v médiách, alebo na hospodárskom výbore, ak rovnako tieto veľké energetické subjekty práve vplyvom štátu a vstupu štátom budú podliehať rovnakej sprísnenej kontrole a snahe stransparentniť tam všetky procesy.
Pre mňa je to v tom zážitku, v tej skúsenosti toho, že mi pri opakovaných snahách a pri opakovaní predloženom návrhu o sprístupnenie poslaneckého prieskumu, kde sa chcem pozrieť hlbšie pod pokrievku ekonomiky a hospodárenia v tak strategickom podniku, ako je SPP, nie je umožnené takýto prieskum vykonať. To si teda naozaj neviem vysvetliť, ako je to možné, že nie sú tu možnosti, ako ma pustiť práve do oboznámenia sa s týmito informáciami, ako vidieť hlbšie do hospodárenia a finančného plánovania, do finančných procesov týchto inštitúcií. A na druhej strane tí istí vládni poslanci, tá istá vláda, ktorá mi tento prieskum neumožní, tu volá po kontrole, po dodržiavaní povinností, po stransparentnení účtovníctva, daňových povinností takýchto malých a stredných subjektov.
Jednoducho tento nepomer a túto asymetriu ja si neviem vysvetliť a budem veľmi rada, ak sa mi aj pri predložení tohto zákona zdôvodní a vysvetlí.
3.9.2013 o 16:42 hod.
Ďakujem pekne. Charakter navrhovaných zmien má tú istú podobu ako v predchádzajúcom zákone, to znamená, tým základným cieľom je snaha znížiť záťaž pri procesoch registrácie nových daňových subjektov, snáď aj s dovysvetlením, že to uvoľnenie smeruje do tých oblastí, v ktorých si samotná finančná správa vyhodnotila, že sú pre ňu nadbytočné. A tu musím priznať, aj z minulosti mám naozaj množstvo zákonov, opatrení, ktoré sú dubiózne a ktoré sa v...
Ďakujem pekne. Charakter navrhovaných zmien má tú istú podobu ako v predchádzajúcom zákone, to znamená, tým základným cieľom je snaha znížiť záťaž pri procesoch registrácie nových daňových subjektov, snáď aj s dovysvetlením, že to uvoľnenie smeruje do tých oblastí, v ktorých si samotná finančná správa vyhodnotila, že sú pre ňu nadbytočné. A tu musím priznať, aj z minulosti mám naozaj množstvo zákonov, opatrení, ktoré sú dubiózne a ktoré sa v skutočnosti z hľadiska nejakej efektivity využívania tých informácií nepoužívajú. Takže, ale takéto uvoľnenia sa vlastne týkajú aj ďalších a ďalších zákonov. A som presvedčený aj vzhľadom na reakciu na predchádzajúci, na predrečníčku, v každom jednom zákone sú aj opatrenia v prospech malých a stredných podnikateľov, hlavne v zákone, ktorý ešte príde, to je zákon o účtovníctve, zákon o cenách, zákon o dani z príjmov, o ktorom som hovoril. Takže nie je to úplne tak, ako to cíti pani poslankyňa.
Ďalším zámerom je, samozrejme, v oblasti spotrebných daní snaha eliminovať daňové úniky pri obchodovaní s pohonnými látkami, kde sme hlavne v úvode tohto roka zaznamenali pokles výberu spotrebnej dane z pohonných hmôt, zaznamenali sme aj samotný pokles predaja palív, ktorý sa odzrkadlil aj na hospodárskom výsledku samotného Slovnaftu, ktorý je skoro monopolným dodávateľom na Slovensku. Ale to je, samozrejme, spojené aj s časťou ekonomického cyklu, v ktorom sa nachádzame, aj s dlhou zimou, ktorá má súvis so spotrebou pohonných hmôt, ale aj naozaj s rastúcim trendom primiešavania rôznych olejov, ktoré sú deklarované v úplne inej kategórii, to znamená, neplatia sa z nich spotrebné dane a následne sú primiešavané do pohonných hmôt. Tento neduh sa nám tu tiež šíri, ako aj podobné iné veci, z Poľska. Takže snažíme sa na to reagovať v tejto novele zákona.
3.9.2013 o 16:48 hod.
Ďakujem. Vážená pani predsedajúca, vážený pán minister, poslankyne, páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov (tlač 616), ako spravodajca Výboru Národnej rady pre financie a rozpočet.
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady.
2. v súlade s rozhodnutím predsedu Národnej rady Slovenskej republiky č. 592 zo 16. júla 2013 a podľa § 71 zákona o rokovacom poriadku návrh zákona prerokovali nasledovné výbory: Výbor Národnej rady pre financie a rozpočet, Ústavnoprávny výbor, Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi NR SR.
3.9.2013 o 16:51 hod.